	[image: image1.jpg]



	OBČINA IZOLA – COMUNE DI ISOLA

župan – IL SINDACO 
Sončno nabrežje 8 – Riva del Sole 8

6310 Izola – Isola

Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/


Številka:  422 - 1023/2008

Datum:   


OBČINA IZOLA – COMUNE DI ISOLA 

Članom občinskega sveta 

ZADEVA : 
Vrednost točke za izračun nadomestila za uporabo stavbnega zemljišča – NUSZ za leto 2009  - o b r a z l o ž i t e v  
Na podlagi 17. člena Odloka o nadomestilu za uporabo stavbnega zemljišča na območju občine Izola, (Ur. objave občine Izola, št. 21/05 – uradno prečiščeno besedilo) – v nadaljevanju Odlok, je pristojni organ za določitev vrednosti točke za izračun nadomestila za uporabo stavbnega zemljišča (v nadaljevanju: NUSZ) Občinski svet občine Izola. 

NUSZ, ki so ga dolžni plačevati neposredni uporabniki zemljišča oziroma stavbe ali dela stavbe, je dajatev, ki ima značaj mestne rente. Sredstva zbrana iz tega naslova, se na podlagi 38. člena Zakona o financiranju občin izkazujejo v proračunu občine. 
Vrednost točke za izračun nadomestila na območju občine Izola se določi do konca tekočega leta za naslednjo leto. 
V letu 2007 je bila vrednost točke za izračun NUSZ - ja 0,005056751 EUR/m2, katera se je uporabljala tudi v letu 2008, saj Občinski svet občine Izola v decembru 2007 ni sprejel predloga sklepa o povišanju vrednosti točke v skladu z IGM indeksom.
Vrednost točke za izračun NUSZ - ja za leto 2009 se določi tako, da se vrednost točke iz leta 2007 revalorizira v skladu z indeksom IGM - indeks gibanja cen storitev pri graditvi stanovanjskih objektov na dan 31.10.2008, ter povprečje rasti le-tega do konca leta 2008.
Tako določena vrednost točke znaša  0,00564752975  EUR/m².

Strokovni službi se naloži, da sklep z vneseno novo vrednostjo točke, objavi v Uradnih objavah Občine Izola pred 31.12.2008.

Spremenjena vrednost točke za leto 2009 velja od objave, uporablja pa se od 01.01.2009 do 31.12.2009, oziroma do sprejema nove vrednosti točke.
V skladu z zgoraj navedenim, predlagam članom Občinskega sveta, da sprejmejo predlagani sklep.
Obrazložitev pripravil: 







UOP, Oddelek za nepremičnine 




 Župan

Karmen Pavlič, univ.dipl. prav.


     

     dr. Tomislav KLOKOČOVNIK l.r.
Priloga: 

· predlog sklepa

Predlog
OBČINA  IZOLA – COMUNE DI ISOLA                                                            

 

Občinski svet 

 Številka: 
 422- 1023 /2008

 Datum : 


Na podlagi 29. člena Zakona o lokalni samoupravi (Ur. list RS, št. 94/2007 – uradno prečiščeno besedilo) ter 30. člena Statuta Občine Izola (Ur. objave, št. 15/1999, 8/2000 in 8/2005), je Občinski svet Občine Izola na svoji  _________ redni seji dne __________ sprejel naslednji

S K L E P

O DOLOČITVI  VREDNOSTI  TOČKE ZA IZRAČUN  NADOMESTILA ZA UPORABO STAVBNEGA ZEMLJIŠČA NA OBMOČJU OBČINE IZOLA

ZA LETO 2009

1.

S tem sklepom se določa vrednost točke za odmero nadomestila za uporabo stavbnega zemljišča - NUSZ na območju občine Izola za leto 2009, ki znaša 0,00564752975  EUR/m², in se uporablja od 01.01.2009 do 31.12.2009, oziroma do sprejema nove vrednosti točke.

2.

Zavezancem odmeri nadomestilo za uporabo stavbnega zemljišča Ministrstvo za finance, Davčna uprava republike Slovenije, Davčni urad Koper, Izpostava Izola.

3.

Z dnem uveljavitve tega sklepa preneha veljati Sklep o določitvi vrednosti točke za izračun nadomestila za uporabo stavbnega zemljišča na območju občine Izola št. 422-282/2006 z dne 20.07.2006 (Uradne objave št. 17/06).

4.

Ta sklep začne veljati naslednji dan po objavi v Uradnih objavah OI.

                                                                                                         Župan








Dr. Tomislav KLOKOČOVNIK l.r.
